stanford-oval/wikipedia huggingface dataset:
הכנסייה הכחולה

| --- | --- |

 מידע כללי
 סוג:  כנסייה 
 על שם:  אליזבת מתורינגיה 
 כתובת:  Bezručova 2, Bratislava 
 מיקום:  ברטיסלאבה 
 מדינה:  סלובקיה 
 הקמה ובנייה
 תקופת הבנייה:  ?–1908
 תאריך פתיחה רשמי:  המאה ה־20 
 אדריכל:  אדן לכנר 
 סגנון אדריכלי:  אר נובו 
 קואורדינטות:  48°08′36″N 17°07′01″E﻿ / ﻿48.143388888889°N 17.116833333333°E﻿ / 48.143388888889; 17.116833333333
 he
 
כנסיית סנט אליזבת (בסלובקית: Kostol svätej Alžbety) הידועה בכינויה הכנסייה הכחולה (Modrý kostolík) היא כנסייה קתולית בסגנון אר-נובו הממוקמת במזרח העיר העתיקה של ברטיסלבה, סלובקיה. הכנסייה, שנבנתה בין השנים 1908–1913, מקודשת לאליזבת מהונגריה, בתו של אנדרו השני, אשר גדלה בטירת פרסבורג (לימים: טירת ברטיסלאבה).
היא מכונה "הכנסייה הכחולה הקטנה" בגלל צבע החזית שלה, הפסיפסים, המיוליקות והגג שלה, המזוגג בצבע כחול. במקור הייתה חלק מהגימנסיה השכנה ושימשה כקפלת בית הספר.
ארכיטקטורה

ארבע שנים לאחר התוכניות של אדן לכנר לבנות כנסייה בסגנון אר נובו הונגרי, נבתה הכנסייה הכחולה, בין השנים 1908–1913. אבן היסוד לבניית הכנסייה החדשה הונחה ב-23 באוגוסט 1909 על ידי ד"ר שמעון ואלו, נציגו של הארכיבישוף של אסטרגום, קלאודיו פרנטישק ואזארי.
בכנסייה בולט סגנון "הסציון ההונגרי". לכנר גם סרטט את תוכניות הגימנזיום (בית הספר התיכון) השכן ושל בית הכומר, גם הוא בסגנון אר נובו הונגרי.
קומת הקרקע של הכנסייה היא אליפסה ובתוכה רק מעבר אחד. בחזית יש מגדל גלילי בגובה 36.8 מטר. בתחילה תוכננה כיפה, אך היא מעולם לא נבנתה; במקום זאת, נבנה קמרון חבית, שבראשו גג משולש. הגג מחופה בלבנים מזוגגות עם ומעוטרות.
הכניסות הראשיות והצדדיות סגורות בעמודים רומנסקיים כפולים, עם מוטיבים מזרח-אירופאיים. ליד החלונות ממוקמים עמודים נוספים.
החזית נצבעה תחילה בצבעי פסטל בהירים. בשלב מאוחר יותר קיבלה הכנסייה את גווניה הכחולים המאפיינים אותה. קו של אריחים כחולים ורצועת גלים מקיף את הכנסייה.
הכנסייה הכחולה מהווה מוקד משיכה לתיירים ולמקומיים. עם זאת, הוא אינה משמשת רק כמבנה נוי, ועדיין משמשת כבית תפילה פעיל ועשרות מאמינים מבקרים בה בקביעות.
חזית הכנסייה
מבט מן הצד על הכנסייה והמגדל
עיצוב פנים

בפנים, הכנסייה מעוטרת במגוון יצירות מזבח. על המזבח יש איור של אליזבת הקדושה, המתוארת כמחלקת נדבות לעניים.
דגם של הכנסייה נמצא ב"מיני אירופה" אשר בבריסל, והיא מייצגת את סלובקיה.
פנים הכנסייה
הכנסייה המבוצרת פרצ'יסטה הקדושה מגאלאץ

| --- | --- |

 מידע כללי
 סוג:  כנסייה 
 על שם:  מרים, אם ישו 
 כתובת:  גאלאץ 
 מיקום:  גאלאץ 
 מדינה:  רומניה 
 הקמה ובנייה
 תקופת הבנייה:  ?–1647
 תאריך פתיחה רשמי:  1647 
 קואורדינטות:  45°25′46″N 28°03′11″E﻿ / ﻿45.42943°N 28.05314889°E﻿ / 45.42943; 28.05314889
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הכנסייה המבוצרת פרצ'יסטה הקדושה מגאלאץ(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הכנסייה המבוצרת פרצ'יסטה הקדושה מגאלאץ
 
הכנסייה המבוצרת פרצ'יסטה הקדושה מגאלאץ - מראה חורפי
הכנסייה המבוצרת פרצ'יסטה הקדושה (ברומנית: Biserica fortificată Sfânta Precista) היא הכנסייה הישנה ביותר בעיר גאלאץ ומשמשת במידת מה כסמל של העיר.
היסטוריה

הכנסייה נבנתה בין השנים 1643 - 1647, תחת שלטונו של וסילה לופו. היא נבנתה מאבן ומלבנים. כנסייה זו הוקדשה למנזר ואטופד (Vatoped), שבהר אתוס ונבנתה תחת חסות חג עליית מרים. בנייתה התבססה על חומרי הגלם, שהיו במקום, אבן מאזור בארבושי, עץ מיערות האזור, לבנים וסיד, חול מחופי הדנובה ועוד.
האדריכלות היא רומנית וכוללת כמה נקודות מיוחדות - מגדל הפעמון זכה לחיזוקים וניתן להשקיף ממנו על עמק הדנובה. המגדל בעל שתי קומות ויש בו חדר שנועד לשמירת דברי ערך. בחדר יש שני חיזוקים ודלת גישה לכיוון מרפסת. בקומה השנייה יש חלונות וחיזוקים. יסוד הגנה נוסף הוא הגשר העשוי משני חלקים והמצויד ב-28 עמדות ירי.
הבנייה השתמשה באבנים בין שורות של לבנים, טכניקה לא נפוצה באזור. הכנסייה נשרפה ב-1711 על ידי העות'מאנים ונהרסה במלחמות בין הרוסים, האוסטרים והעות'מאנים בשנים 1735 - 1739 ו-1769 - 1774. ב-1821 העות'מאנים שדדו והרסו את המקום.
הכנסייה נבנתה מחדש ושופצה בשנים 1829 ו-1859. נעשה שיפוץ גם בשנים 1953 - 1957 ולאחר מכן נהפכה למוזיאון. בשנים 1991 - 1994 הכנסייה שופצה והושבה לשימוש הכנסייה האורתודוקסית.
אגדות ומנהרות

מתהלכת בגאלאץ אגדה על קיום מנהרה, שמתחילה מתחת לכנסיית פרצ'יסטה ועוברת מתחת לדנובה עד ליציאה בגדה הימנית של הדנובה. המנהרה נועדה למילוט רכושם של עשירי המקום מפני ההתנפלויות הרבות, שהיו על גאלאץ במהלך הדורות. אין אף הוכחה ישירה לקיומה, בהווה או בעבר, של המנהרה, אך יש רמזים עקיפים, כמו גילוי מנהרה בת 300 מטר בין כנסיית פרצ'יסטה ובין הכנסייה גאורגה הקדוש, שכבר פורקה. פרט לכך מתחת לרחובות ובתי גאלאץ נמצאו לא מעט מנהרות.
הארטלי פראר

הָארְטְלי טראוֶורְס פֶרָאר (באנגלית: Hartley Travers Ferrar ‏ 28 בינואר 1879 - אפריל 1932) היה גאולוג, שנלווה למשלחת דיסקברי, המשלחת הראשונה לאנטארקטיקה של קפטן סקוט.
חייו

פראר נולד סמוך לדבלין, אירלנד, בן לאדגר פראר, פקיד בנק, ומרי הולמס פראר.
בגיל צעיר עבר עם משפחתו לדרום אפריקה, שם למד בבית ספר סמוך לקייפטאון. הוא נשלח לאנגליה להמשך לימודיו בתיכון ואחר התקבל לסידני סאסקס קולג' בקיימברידג', שם למד גאולוגיה. הוא הצטיין בספורט. עם סיום לימודיו הוצעה לו משרת גאולוג במשלחת הראשונה של קפטן סקוט לאנטארקטיקה, והוא היה לחבר הצעיר ביותר בסגל המדעי.
פראר הפליג דרומה על ספינת המחקר "דיסקברי" וכשהספינה עגנה בניו זילנד, הכיר שם את מי שתהיה לאשתו, גלדיס אנדרסון. מניו זילנד המשיכה הספינה דרומה ומצאה מעגן מתאים במצר מקמרדו שבים רוס - המשלחת תעשה במקום זה שני חורפים, לאחר שהספינה קפאה בקרח ולא הצליחה להשתחרר ממנו בקיץ הראשון. פראר השתתף באופן פעיל בחקר המקום ובניהול מחקרים מדעיים (כגון מדידת מליחות מי הים) לצד מחויבותו העיקרית לביצוע סקר גאולוגי. הוא הצטרף, עם אחרים, לארנסט שקלטון ואדוארד אדריאן וילסון במסעות מזחלות, ובקיץ האנטארקטי של 1903 יצא למסע התגליות הגדול שלו אל ההרים המערביים של ארץ ויקטוריה. הוא הגיע במסעו אל קרחון טיילור העליון ומצא מרבצי פחם בגובה 2,400 מ'. כמו כן אפיין שכבה רחבת-ידיים של אבן-חול המצויה בחבל ארץ זה, וזו נודעה במשך כשכבת פראר או רובד קבוצת-על ביקון. קרחון פראר נקרא על שמו, ושלא במתכוון גילה את המאובנים הראשונים שנמצאו על מה שהיה מוכר אז כיבשת אנטארקטיקה. אחת מדגימות הסלע הרבות שהובאו אל המוזיאון להיסטוריה של הטבע (לונדון) נבקעה בידי וילפרד נורנמן אדוארדס בשנת 1928, ובתוכה נמצאו שני עלים מאובנים של גלוסופטריס אינדיקה. פראר חזר עם ה"דיסקברי" בשנת 1904 והקדיש את השנה הבאה לכתיבת הדו"ח הגאולוגי של המשלחת. לאחר זאת התמנה לסקר גאולוגי במצרים, שם עבד עד פרוץ מלחמת העולם הראשונה, אז החזיר את משפחתו לניו זילנד. הוא חזר לשרת בגדוד קנטרברי הראשון בפלשתינה-א"י, שם עבד בעיקר בסקרים אוויריים ובמודיעין.
אחרי המלחמה התקבל לעבודה בסקר הגאולוגי של ניו זילנד וביצע עבודת-שדה מקיפה הן באי הצפוני והן בדרומי של המדינה. בתקופת עבודתו שם קיבל את תואר הדוקטור. הוא מת בוולינגטון לאחר ניתוח בשנת 1932. כאות הוקרה נקראה על שמו פסגת פראר ב"רכס העננים" של האי הדרומי. מזכרות שונות ממסעותיו בקוטב שמורות, יחד עם תצלומים שלו כספורטאי בימי הלימודים, במכון סקוט לחקר הקוטב בקיימברידג', במוזיאון קנטרברי בכרייסטצ'רץ' בניו זילנד וב"דיסקברי" עצמה בדאנדי שבסקוטלנד.
הערות שוליים

↑  רישומים כנסייתיים והמשרד למרשם התושבים של אירלנד
↑  Ranulph Fiennes, "Captain Scott", p. 39
| --- | --- |
בקרת זהויות :  ISNI: 0000 0000 4221 4120  LCCN: no2003005677  SNAC: w69d0hg7  SUDOC: 234668210  TePapa: 13412  VIAF: 73534724   WorldCat (עם VIAF): 73534724
הארט (להקה)

| --- | --- |
ננסי ואן וילסון בהופעה בניו יורק ב-2012
ננסי ואן וילסון בהופעה בניו יורק ב-2012
 מקום הקמה:  סיאטל 
 מוקד פעילות:  ארצות הברית וקנדה
 תקופת הפעילות:  1973–1998, 2002–2016, 2019, 2023–הווה
 סוגה:  רוק כבד, פולק
 חברת תקליטים:  סוני מיוזיק, קולומביה רקורדס, קפיטול רקורדס, Mushroom Records 
 פרסים והוקרה:  היכל התהילה של הרוק אנד רול (2013)  כוכב בשדרת הכוכבים בהוליווד 
 http://www.heart-music.com/
 פרופיל ב-IMDb
 חברים
 אן וילסון   ננסי וילסון   בן סמית'   קרייג ברטוק   דבי שר   דן רוטשילד
 חברים לשעבר
 רוג'ר פישר   הווארד ליס   דני קרמסי   מארק אנדס   פרננדו סאונדרס   סקוט אולסון   מייק אינז   דריאן סהנג'ה   גילבי קלארק   כריסטיאן אטרד   20 חברים נוספים
 
הארט (באנגלית: Heart) היא להקת רוק אמריקנית שזכתה לפופולריות לראשונה בקנדה ולאחר מכן בארצות הברית וברחבי העולם.
פעילות

לאורך ארבעת העשורים שבהם הלהקה פעילה, היא עברה שלושה הרכבים שונים, כאשר האחיות אן וילסון (סולנית) וננסי וילסון (גיטריסטית) נשארות בלהקה בכל הרכב. הלהקה התפרסמה באמצע שנות ה-70 עם שירים שהושפעו מרוק כבד ומהבי מטאל‎‎ לצד מוזיקת פולק. בראשית שנות ה-80 הפופולריות של הלהקה ירדה, אך ב-1985 היא חזרה לאור הזרקורים ואף חוותה הצלחה גדולה יותר בשנות ה-90 עם בלדות רוק מצליחות. בשנות ה-2000, באלבומיה Jupiter's Darling ‏(2004), Red Velvet Car ‏(2010) ו-Fanatic ‏(2012), חזרה "הארט" לסגנון הרוק הכבד והפולק האקוסטי.
אלבומיה של "הארט" נמכרו במעל ל-30 מיליון עותקים ברחבי העולם, ובמעל ל-22 מיליון עותקים בארצות הברית. ב-2005 דורגה הלהקה במקום ה-57 במצעד "100 האמנים הגדולים של הרוק הכבד" של VH1. אלבומיה הגיעו לעשירייה הראשונה במצעד המכירות של בילבורד בשנות ה-70, ה-80, ה-90 ובעשור השני של המאה ה-21, והיא נמנית עם להקות הרוק הכבד המצליחות ביותר מבחינה מסחרית בתולדות הרוק. ב-2013 נכללה הלהקה בהיכל התהילה של הרוק אנד רול.
עם להיטיה המוכרים של הלהקה נמנים "Crazy on You" ‏(1976), "Barracuda" ‏(1977), "Never" ‏(1985) ו-"Alone"‏ (1987).
האלבום השמיני של הלהקה, Heart, נמנה במקום 44 ברשימת NPR,‏ "150 "האלבומים הגדולים בכל הזמנים שעשו נשים".
הערות שוליים

↑  "If You Like Heart's Hard Rock. . ". NY Times.
↑  Kohn, David (2003-07-15). "Taking Heart in New Surgery". CBS News. נבדק ב-2011-11-22.
↑  "RIAA - Gold & Platinum - February 9, 2010: Heart certified albums". Recording Industry Association of America. נבדק ב-2010-02-09.
↑  Valby, Karen. "Public Enemy, Rush, Heart, Donna Summer to be inducted into Rock and Roll Hall of Fame | The Music Mix | EW.com". Music-mix.ew.com. נבדק ב-25 בדצמבר 2012. {{cite web}}:  (עזרה)
↑  "Rock And Roll Hall Of Fame Inducts Rush With Heart, King, Newman, Public Enemy, Summer". YouTube. 2013-04-19. נבדק ב-2013-05-14.
↑  The 150 Greatest Albums Made By Women, NPR, July 24, 2017
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
| --- | --- |
בקרת זהויות :  BnF: cb13903918d (data)  GND: 1217780-5  ISNI: 0000 0001 0860 4253  LCCN: n78096794  MusicBrainz: bdbd48f5-abf3-4a4f-9a21-4551dbc3fde9  NDL: 00280021  NKC: osa2011651257  NLA: 36028149  NSK: 000428088  VIAF: 127759871   WorldCat (עם VIAF): 127759871 
ננסי וילסון (משמאל) ורוג'ר פישר בהופעה ב-1978
האגודה למדעי התעופה והחלל בישראל

| --- | --- |

 מייסדים:  דוד אברמוביץ (אביר), אריה הלל, יוסף זינגר
 יושב ראש:  ישראל זיירמן
 תקופת הפעילות:  1968–הווה (כ־56 שנים)
 נוצר מתוך:  איחודן של: "אגודה למדעי התעופה בישראל" "האגודה האסטרונאוטית בישראל"
 www.aerospace.org.il
 
האגודה למדעי התעופה והחלל בישראל היא איגוד מקצועי של מהנדסי אווירונאוטיקה, ובין מטרותיה - קידום תחומי התעופה והחלל בישראל, באמצעות עידוד מחקרים, ייזום פרויקטים ותוכניות חינוך שונות.
תולדות האגודה

ב-15 בפברואר 1951 הוקמה בתל אביב "אגודה למדעי התעופה בישראל", ביוזמת מהנדסי אווירונאוטיקה ששירתו במחלקת ההנדסה של חיל האוויר – דוד אברמוביץ (אביר), אריה הלל ויוסף זינגר. בתחילת 1958 נוסדה בירושלים "האגודה האסטרונאוטית בישראל". שתי האגודות האלה התאחדו בשנת 1968, ויצרו את "האגודה הישראלית למדעי התעופה והחלל", יו"ר העמותה הוא המהנדס הבכיר איש התעשייה האווירית עמנואל בלאס. ביובל השנים לקיומה פעלה האגודה כמיטב יכולתה להגשמת מטרותיה: קידום הפעילות המקצועית בישראל במדעים ובטכנולוגיה של האווירונאוטיקה והאסטרונאוטיקה, הפצת מידע בישראל בתחומים אלה, וקיום קשר ושיתוף פעולה עם גופים בינלאומיים. בנוסף מוציאה לאור האגודה את כתב העת ביעף.
הכינוס השנתי לתעופה וחלל

בשנת 1959 הוחל במפעל, שהפך לאחד המרכזיים בפעילויות האגודה לאורך השנים - ארגון הכינוס הישראלי השנתי לתעופה וחלל. המטרה הייתה ליצור במה ישראלית להצגת פעילויות אווירונאוטיות, הישגים, מחקרים ובעיות, ולדיון פתוח בנושאים אלה. במה זו הייתה מיועדת לבטא את הרמה המדעית, הטכנולוגית והמבצעית של התעופה בישראל, ומאוחר יותר גם בעולם.
הכינוס הראשון, שהתקיים בתל אביב ובחיפה באפריל 1959, היה סימפוזיון על בעיות התעופה האזרחית. הוא אורגן ביוזמת האגף לתעופה אזרחית במשרד התחבורה, בשיתוף פעולה עם האגודה למדעי התעופה והמחלקה לאווירונאוטיקה בטכניון. הוגשו בו תשע הרצאות רבות-עניין על נושאים כגון: בעיות הטווח של ממטוסי סילון טרנס-אטלנטיים, תחזיות של מטוסי תובלה על-קוליים, בעיות תובלה אווירית באירופה, ותקנות בטיחות אווירית. כן הוגשה סקירה על תעשיית המטוסים בישראל, והרצאות על חקר ביצועים בעבודות חקלאיות של מטוסים, על בעיות פיתוח שדה התעופה בלוד, על המחקר האווירונאוטי בארץ ועל חינוך אווירונאוטי גבוה. במסגרת סימפוזיון זה נערך גם סיור במעבדות המחלקה לאווירונאוטיקה בטכניון בחיפה.
משנת 1960 ואילך הפך האירוע השנתי להיות הכינוס לתעופה ואסטרונאוטיקה, כאשר אל הגופים המארגנים הצטרפה האגודה האסטרונאוטית בישראל. היום הראשון של הכינוס בשנת 1960 הוקדש ברובו לבעיות של תעופה אזרחית, וביום השני הוצגו נושאי מחקר, כולל בתחומי אסטרונאוטיקה והנעה רקטית.
פעילויות בינלאומיות

האגודה הישראלית למדעי התעופה והחלל מייצגת את ישראל וחברה בפדרציה הבינלאומית לאסטרונאוטיקה (IAF - International Astronautical Federation) ובמועצה הבינלאומית למדעי האווירונאוטיקה (International Council of the Aeronautical Sciences‏ -ICAF) החל מ-1958. בנוסף מקיימת האגודה קשרים עם ארגונים דומים ברחבי העולם.
סמל האגודה

סמל האגודה מכיל בתוכו אלמנטים עיצוביים בהשראת סמל התעשייה האווירית, סמלי יחידות במערך ההגנה האווירית בחיל האוויר ודגל ישראל.
הערות שוליים

1 2  תולדות האגודה, באתר "האגודה למדעי התעופה והחלל בישראל"
הטרקטור בארגז החול

| --- | --- |
default
 מידע כללי
 מאת:  מאיר שלו
 איורים:  יוסי אבולעפיה
 סוגה:  ספרות ילדים ונוער בישראל
 הוצאה
 הוצאה:  עם עובד
 תאריך הוצאה:  1995
 מספר עמודים:  24
 קישורים חיצוניים
 מסת"ב:  מסת"ב 9651310464
 הספרייה הלאומית:  003944082, 001341632, 003506870, 003544036
הטרקטור בארגז החול הוא ספר ילדים שכתב מאיר שלו ואייר יוסי אבולעפיה.
עלילה

"הדוד אהרון", טרקטוריסט ותיק, נהג מזה שנים רבות לבצע את מלאכתו עם טרקטור שליווה אותו לאורך כל הקריירה. אולם השניים מזדקנים ומתעייפים וכבר לא מסוגלים לעבוד כבעבר. הדבר מוביל למינויו של טרקטוריסט חדש, צעיר, ולבואם של טרקטורים משוכללים יותר. הטרקטור הוותיק איבד לחלוטין את יעילותו ואת יכולת המלאכה שלו והובא לגן ילדים כדבר-שעשוע. "הדוד אהרון", שהיה אמנם כבר בא בימים וחלש, יכול היה להגיע שוב ושוב אל גן-הילדים ולטפל בטרקטור כפי שעשה בעבר. לבסוף הטרקטור הוותיק שב להיות בעל תועלת: "הדוד אהרון" והוא נהגו להסיע את ילדי הכפר אל גן-הילדים ובחזרה לבתי מגוריהם. בנוסף הם נהגו, כפעמיים בשבוע, לקחת אותם לטייל ולראות היכן עבדו בצעירותם. בנוסף, מדי פעם, הם נסעו לשדות ללא מישהו נוסף מלבדם.
דמותו של הדוד אהרון מבוססת על אהרון יצהר, דודו של מאיר שלו.
עיבוד לתיאטרון

2011: התיאטרון הנודד של אסף, עיבוד לבמה ומשחק: אסף אלברשטיין
לקריאה נוספת

נעמי בן גור, "הטרקטור כמשל", מאזנים, 1995, גיליון ע (2), עמ' 45–46. (קישור מקוון דרך קטלוג הספרייה הלאומית)
הערות שוליים

↑  אנטוניה ימין, מפגש עם הדוד אהרון, באתר ערוץ 13 רשת, ‏4.4.2015
ערך זה הוא קצרמרבנושא ספרים. אתם מוזמנים לתרום לוויקיפדיה ו.
הארט בוכנר

| --- | --- |
אין תמונה חופשית
 לידה:  3 באוקטובר 1956 (בן 68) טורונטו, קנדה 
 שם לידה:  Hart Matthew Bochner 
 מדינה:  קנדה 
 תקופת הפעילות:  מ-1977 
 מקום לימודים:  אוניברסיטת קליפורניה בסן דייגו 
 פרופיל ב-IMDb
 
הארט מת'יו בוכנר (באנגלית: Hart Matthew Bochner; נולד ב-3 באוקטובר 1956) הוא שחקן, במאי, תסריטאי ומפיק יהודי-קנדי. התפרסם כשחקן בסרט הפעולה "מת לחיות" ובדרמה "בכל מקום אחר".
ביוגרפיה

בוכנר נולד בטורונטו למשפחה יהודית. אמו רות' הייתה פסנתרנית ואביו היה השחקן לויד בוכנר.
הוא למד ארכאולוגיה ב"מכללת מרטון" שב"אוניברסיטת אוקספורד".
קריירה

בוכנר התגלה בפעם הראשונה בדרמת המסע המבוססת על הספר "איים בזרם" ובקומדיית ההתבגרות "תרגילים בהתבגרות".
ב-1980 שיחק בתפקיד ראשי לצידם של ג'יימי לי קרטיס ובן ג'ונסון בסרט האימה הקנדי "רכבת הטרור", שביים רוג'ר ספוטיסווד.
ב-1981 שיחק בסרט "עשירות ומפורסמות" בבימויו של ג'ורג' קיוקור.
ב-1984 השתתף בסרט גיבורי העל "סופרגירל", ובסרט "החיים הפרועים" בהפקתו של קמרון קרואו.
ב-1988 התפרסם בסרט הפעולה "מת לחיות", בו שיחק בתור הארי אליס העובד לצידה של הולי ג'נרו (בוני בדליה). באותה שנה שיחק בוכנר במיני-סדרה "מלחמה וזיכרון" בתפקיד ביירון הנרי. באותה שנה הוא שיחק בתפקיד גדול ומשמעותי יותר לצידו של קולין פירת', במותחן הפוליטי הארגנטינאי "דירה אפס".
ב-1990 הופיע בקומדיה " צחוק הגורל" בתפקיד הנבל נילס פנדר.
ב-1994 דיבב בסרט האנימציה "באטמן: מסכת התעתועים", את חבר המועצה המושחת ארתור ריבס.
ב-1999 שיחק בדרמה הקומית המשפחתית "בכל מקום אחר", בתור רופא השיניים ד"ר ג'וש ספריטצר.
בשנת 2000 שיחק בסרט האימה "אגדה עירונית 2" בתפקיד פרופסור סולומון. בשנת 2009 שיחק בקומדיה "התפשטות" (אנ') בכיכובם של אשטון קוצ'ר ואן הייש. בשנת 2019 גילם קצין משטרה בסדרת הפשע "זקנים מכדי לגווע ולמות צעירים" ברשת אמזון.
בנוסף משחק עוסק בוכנר בבימוי והפק, ובשנות ה-90 של המאה-20 הוא ביים את הקומדיות "תיכון בראש טוב" ו"פי.סי.יו".
בשנת 2022 שיחק בתפקיד חוזר במיני סדרת הטלוויזיה "הנושרת" ברשת הולו, אודות היזמית האמריקאית אליזבת הולמס.
המכון הלאומי למחלות מידבקות של דרום אפריקה

|  מידע כללי |
| --- | --- |
 מדינה:  דרום אפריקה 
 סוכנות אם:  שירות מעבדת הבריאות הלאומי 
 www.nicd.ac.za
 קואורדינטות:  26°07′54″S 28°07′03″E﻿ / ﻿26.1318°S 28.1175°E﻿ / -26.1318; 28.1175
 he
 
המכון הלאומי למחלות מידבקות (באנגלית: National Institute for Communicable Diseases, בראשי תיבות NICD) הוא מכון לאומי לבריאות הציבור של דרום אפריקה, המספק מידע על מיקרוביולוגיה, וירולוגיה, אפידמיולוגיה, מעקב ובריאות הציבור כדי לתמוך בתגובת הממשלה לאיומי מחלות מידבקות.
המכון נוצר בשנת 2001 על ידי שילוב של גופים שונים שעברו בירושה מארגוני האם של NHLS. המכון הלאומי לשעבר לווירולוגיה שולב עם מעבדות המומחים של SAIMR לשעבר למיקרוביולוגיה, פרזיטולוגיה ואנטומולוגיה כדי ליצור מכון למחלות מידבקות עם אוריינטציה לבריאות הציבור, הדומה למרכזים לבקרת מחלות ומניעתן של ארצות הברית.
ה־NICD משמש כמשאב ידע ומומחיות על מחלות מידבקות לממשלת דרום אפריקה, למדינות קהילת הפיתוח של אפריקה הדרומית וליבשת אפריקה. המוסד מסייע בתכנון מדיניות ותוכניות לתמיכה ולתגובה למחלות מידבקות. מטה הארגון ביוהנסבורג ומהווה חלק משירות מעבדת הבריאות הלאומי שהוקם ב־2001.
המכון היה הגוף המרכזי לטיפול במגפת הקורונה בדרום אפריקה מאז 2020 והיה הגוף הראשון שחקר את התפתחות וריאנט אומיקרון של נגיף הקורונה במדינה.
הערות שוליים

↑  "Health | South African Government". www.gov.za. נבדק ב-2021-11-28.
↑  "South Africa", Wikipedia (באנגלית), 2019-02-20, נבדק ב-2021-11-28
↑  Wan, Kang-Lin; Jiang, Yi; Liu, Zhi-Guang; Zhao, Xiu-Qin; Li, Ma-Chao; Liu, Hai-Can; Xiao, Tong-Yang; Huang, Ming-Xiang; Zhao, Li-Li (2019-08-07). "Prevalence, risk and genetic characteristics of drug-resistant tuberculosis in a tertiary care tuberculosis hospital in China". Infection and Drug Resistance (באנגלית). 12: 2457–2465. doi:10.2147/IDR.S209971. PMC 6689547. PMID 31496759.
↑  "SA's private hospitals have been hit by a mysterious and deadly fungal infection that is spreading across the globe, and no one knows how to stop it". BusinessInsider. נבדק ב-2021-11-28.
↑  "South Africa". Ianphi.org. נבדק ב-2021-11-28.
↑  "About us | NICD". 2020-07-05. אורכב מ-המקור ב-2020-07-05. נבדק ב-2021-11-28.
↑  "NICD About Us: Overview". NICD. NICD. נבדק ב-1 בנובמבר 2021. {{cite web}}:  (עזרה)
| --- | --- |
בקרת זהויות :  ISNI: 0000 0004 0630 4646  LCCN: n2004124507  VIAF: 129212451   WorldCat (עם VIAF): 129212451
הארט קריין

| --- | --- |
צילום דיוקן של המשורר על ידי ווקר אוונס ב-1930  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  21 ביולי 1899 גארטסוויל, ארצות הברית 
 התאבד:  27 באפריל 1932 (בגיל 32) פלורידה, ארצות הברית 
 מדינה:  ארצות הברית 
 שפות היצירה:  אנגלית 
 זרם ספרותי:  הרומנטיקה 
 יצירות בולטות:  הגשר 
 תקופת הפעילות:  מ-1916 
 פרסים והוקרה:  מלגת גוגנהיים (1931) 
 חתימה:   
 
הרולד הארט קריין (אנגלית: Harold Hart Crane‏; 21 ביולי 1899 - 27 באפריל 1932) היה משורר אמריקאי.
ביוגרפיה

הארט קריין נולד בעיירה גארטסויל, אוהיו למשפחה הרוסה. הוא גדל והתחנך אצל סביו מצד אביו. בשנת 1916 יצא עם אמו לאיים הקריביים, להכיר את משפחתה. מסע זה השפיע עמוקות על עולמו הרוחני ועל כתיבתו, ויחד עם התגלות נטייתו ההומוסקסואליות, הפך להיות חוויה מכוננת בחייו.
הארט קריין לא השתלב בעסקי המשפחה, והפך למשורר נווד, שנע ונד בין ניו יורק, אירופה והאיים הקריביים. הוא התפרנס בקשיים רבים ובה בעת הפך לאלכוהוליסט. הוא קשר קשרים ספרותיים ואישיים עם משוררים הומוסקסואלים ידועים אחרים, כגון פדריקו גארסיה לורקה, ואחרים. על מותו נכתבו הררי טקסטים, וביניהם גם זה: "הארט קריין, מחבר האפוס "הגשר", קפץ מסיפון אונייה לים מול חופי פלורידה, בדרכו חזרה ממקסיקו לארצות הברית, ב-26 באפריל 1932, והוא בשנתו השלושים ושלוש. קריין, שיש התולים את התאבדותו בנסיבות קיומו כ"הומוסקסואל בחברה הומופובית", היה אלכוהוליסט שבריאותו הידרדרה בערוב חייו וקפצה עליו הזדקנות מהירה, ומצבו החומרי היה נואש, בייחוד לנוכח המשבר הכלכלי הנורא שפקד את ארצו."
בשנת 1932 יצא קריין למסע למקסיקו, כדי לכתוב שירה על אחרוני האצטקים ומלכם האחרון מונטזומה. בדרכו מנמל וראקרוס לארצות הברית, התאבד בקפיצה מהאניה אל הים. קריין זכה לפרסם בחייו רק שני ספרי שירה. "הגשר", שיצא לאור בשנת 1930, ו"בנינים לבנים", שיצא לאור בשנת 1926.
שיריו המקובצים נדפסו שוב באנגלית, ב"אסופת השירים של הארט קריין", שיצא לאור בשנת 1933, ושוב בשנת 1946. ו"המכתבים של הארט קריין", שיצא לאור בשנת 1952.
הארט קריין נשאר כסמל של משורר סובל וכשרוני, ודמותו נזכרת בשירתם של אחדים מטובי המשוררים האמריקאים, כגון רוברט פינסקי ואחרים. לעברית לא תורגמו ספריו, אך שירים בודדים שלו תורגמו ונדפסו בכתבי עת ספרותיים בארץ.
שיר לדוגמה של הארט קריין

פוגת רגע
תרגם מאנגלית עודד פלד.
ה'שי"ד

ה'שי"ד (5,314) ובקיצור שי"ד – היא שנה עברית  אשר החלה ביום א' בתשרי, אור ל-9 בספטמבר 1553 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 1554.
המולד של תשרי חל ביום שישי, 3 שעות ו-613 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה ראשונה לשמיטה, ושנת 13 במחזור העיבור ה-280. תקופת ניסן שבשנה זו היא תחילת שנת 22 (סימנה כבלבז) במחזור השמש ה-190.
שנה זו היא שנת 1,485 לחורבן הבית, ושנת 1,865 לשטרות.
אירועים

א' בתשרי – שרפת התלמוד ברומא: בהוראת האפיפיור יוליוס השלישי נשרפו בכיכר קמפו די פיורי ברומא ספרי תלמוד בבלי וירושלמי וספרים עבריים נוספים שהוחרמו מבתי היהודים. בהמשך השנה אירוע שרפות דומות בשאר ערי איטליה.
כ"א בתמוז – התכנסות רבני איטליה בפרארה בעקבות שרפת התלמוד. נחקקו תקנות שונות שמטרתן לצמצם את האנטישמיות, כמו הגבלות על הלבוש היהודי. תקנה חשובה בכינוס זה היא חיובו של כל ספר עברי שנדפס לקבל הסכמה משלושה רבנים, במטרה ליצור צנזורה עצמית שתמנע שרפות ספרים נוספות.
רבי יוסף קארו השלים את המהדורה השנייה של ספרו "בית יוסף".
נפטרו

רבי יוסף מרוסהיים (יוסלמן), שתדלן בחצרות מלכי גרמניה, רב ומקובל מיהדות אלזס.
רבי שלמה אבן וירגה, היסטוריון יהודי ספרדי ממגורשי ספרד, מחבר "שבט יהודה".
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הוגו שפרלה

| --- | --- |

הוגו שפרלה
 לידה:  7 בפברואר 1885 לודוויגסבורג, הקיסרות הגרמנית הקיסרות הגרמנית
 פטירה:  2 באפריל 1953 (בגיל 68) מינכן, גרמניה המערבית גרמניה המערבית
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1903–1945 (כ־42 שנים)
 דרגה:   גנרל-פלדמרשל
 תפקידים בשירות
 מפקד לגיון הקונדור  מפקד מפקד הצי האווירי ה-3
 פעולות ומבצעים
 מלחמת העולם הראשונה  מלחמת האזרחים בספרד  מלחמת העולם השנייה הפלישה לפולין  המערכה על צרפת  הקרב על בריטניה  הפלישה לנורמנדי
 עיטורים
  צלב האבירים של צלב הברזל  צלב הברזל
 
הוגו שפרלה (בגרמנית: Hugo Sperrle;‏ 7 בפברואר 1885 – 2 באפריל 1953) היה גנרל-פלדמרשל גרמני בלופטוואפה במלחמת העולם השנייה.